open-index/open-wikipedia-markdown huggingface dataset:
Բե Ջին Յոն

**Բե Ջին Յոն** (), հարավկորեացի երգիչ և CIX հարավկորեական բոյ բենդի անդամ։ Նա եղել է Wanna One բոյ բենդի նախկին անդամ, *Produce 101*-ի 2-րդ եթերաշրջանում 10-րդ հորիզոնականն է զբաղեցրել և 2 տարի ակտիվ առաջընթաց է ունեցել մինչև 2019 թվականի հունվարին խմբի լուծարումը։

## Վաղ կյանք
Բե Ջին Յոնը ծնվել է 2000 թվականի մայիսի 10-ին Սեուլում, Հարավային Կորեա։ Նա հաճախել է Լիլայի արվեստի ավագ դպրոցը։

## Կարիերա
### Նախքան դեբյուտը
Բե Ջին Յոնը եղել է C9 Entertainment-ի թրեյնի և վերապատրաստվել է 10 ամիս։

### 2017-2018․ ''Produce 101'' և Wanna One

Բեն մասնակցել է հարավկորեական *Produce 101* բոյ բենդերի գոյատևման շոուի 2-րդ եթերաշրջանին, որը ցուցադրել է Mnet-ը 2017 թվականի ապրիլի 7-ից հունիսի 16-ը։ Վերջին սերիայում նա գրավեց 10-րդ հորիզոնականը և դարձավ Wanna One տղաների խմբի նախագծի անդամ՝ YMC Entertainment-ի հովանու ներքո։ Բեի պաշտոնական առաջնաելույթը Wanna One-ում՝ *1×1=1 (To Be One)* մինի ալբոմով տեղի ունեցավ Wanna One Premier Show-Con-ի ընթացքում 2017 թվականի օգոստոսի 7-ին Gocheok Sky Dome-ում։

Բեն, որպես Wanna One-ի անդամ, վերջին անգամ ելույթ է ունեցել իրենց վերջին համերգներին՝ "Therefore" անվանմամբ։ Նրանք տևել են 4 օր, ավարտվել են 2019 թվականի հունվարի 27-ին Սեուլում՝ Gocheok Sky Dome, որտեղ խումբը անց է կացրել իր դեբուտային ցուցադրումը։

### 2019-ներկա․ անկախ գործունեություն և ''CIX''
Wanna One-ի լուծարումից հետո, Բեն 4 ամսյա դադար վերցրեց նախքան ապրիլի 26-ին, որպես մենակատար, առաջնաելույթ ունենալը։ Նրա առանձին ալբոմը, *Hard To Say Goodbye*, իր գագաթնակետին է հասել Գոանի ալբոմների հիթ շքերթի 3-րդ հորիզոնականում։

2019 թվականի հուլիսին Բեն առաջնաելույթ ունեցավ C9 Entertainment-ի կողմից ստեղծված նոր տղաների խմբում, որը կոչվում էր CIX:

## Սկավառակագրություն
### Ալբոմ

### Սինգլներ

## Ֆիլմագրություն
### Հեռուստաշոու

## Ծանոթագրություններ

Կատեգորիա:Մայիսի 10 ծնունդներ
Կատեգորիա:2000 ծնունդներ
Կատեգորիա:Անձինք այբբենական կարգով
Կատեգորիա:Ապրող անձինք
Կատեգորիա:Հարավկորեացի երգիչներ
Կատեգորիա:Հարավկորեացի պարային երաժիշտներ
Կատեգորիա:21-րդ դարի երգիչներ և երգչուհիներ
Փիքսի Լոտ

**Վիկտորյա Լուիզա Լոտ** (, , առավել հայտնի է **Փիքսի Լոտ** () անվամբ), բրիտանացի երգչուհի, երգերի հեղինակ և պարուհի։

## Կենսագրություն
Ծնվել է 1991 թվականի հունվարի 12-ին Բրոմլիում։ 13 տարեկան հասակում ընտանիքի հետ տեղափոխվել է Բրենտվուդ։

Նրա դեբյուտային «Mama Do (Uh Oh, Uh Oh)» սինգլը թողարկվել է 2009 թվականին և կարճ ժամանակահատվածում հայտնվել է շքերթների առաջին հորիզոնականներում, այդ թվում նաև UK Singles Chart շքերթում։ Նրա երկրորդ` «Boys and Girls» սինգլը նույնպես բարձր դիրքեր է գրավել չարթերում։ Դեբյուտային «Turn It Up» ստուդիական ալբոմը թողարկվել է 2009 թվականի սեպտեմբերին։ Ալբոմը զբաղեցրել է UK Albums Chart չարթի վեցերորդ հորիզոնականը, այն նաև երկու անգամ պլատինե է դարձել։

2010 թվականին ԱՄՆ-ում թողարկել է «Boys and Girls» սինգլը և իր դեբյուտային ալբոմի ընդլայնված տարբերակը՝ «Turn It Up Louder» անվամբ։

2011 թվականի նոյեմբերի 7-ին թողարկվել է նրա երկրորդ ստուդիական ալբոմը` «Young Foolish Happy»-ն։ Ալբոմի առաջին սինգլը դարձել է «All About Tonight» երգը։

2014 թվականին թողարկվել է երգչուհու երրորդ` «Pixie Lott» ստուդիական ալբոմը։

### Անձնական կյանք
2016 թվականի նոյեմբերից նշանված է մոդել Օլիվեր Չեշիրի հետ։

## Ազդեցություն
Փիքսին ասել է, որ իր երաժշտական ոճի վրա ամենաշատ ազդեցություններն են ունեցել Մրայա Քերին և Ուիթնի Հյուսթոնը։ *Digital Spy* կայքում Լոտը ասել է, որ իր երկրորդ ալբոմի հնչողությունը ավելի նման է այս երկու երգչուհիների հնչողությանը։

## Սկավառակագրություն
### Ստուդիական ալբոմներ
* Turn It Up (2009)
* Young Foolish Happy (2011)
* Pixie Lott (2014)

## Ֆիլմագրություն

## Մրցանակներ և անվանակարգեր

## Ծանոթագրություններ

Կատեգորիա:Բրիտանացի երգչուհիներ
Կատեգորիա:Բրիտանացի դերասանուհիներ
Կատեգորիա:21-րդ դարի երգիչներ և երգչուհիներ
Կատեգորիա:Մեցցո-սոպրանոներ
Կատեգորիա:21-րդ դարի անգլիացի դերասանուհիներ
Կատեգորիա:Անգլիացի կինոդերասանուհիներ
Կատեգորիա:Բրիտանացի հեռուստատեսային դերասաններ
Կատեգորիա:Բեմական կեղծանուններ
Կատեգորիա:Թատրոնի դերասանուհիներ
Կատեգորիա:Բրիտանացի երաժիշտներ
Vampire Weekend

thumb|Vampire Weekend 2013

**Vampire Weekend**, ամերիկյան ռոք խումբ Նյու Յորքից, հիմնադրված 2006 թվականին։ Խմբի կազմում են գլխավոր վոկալիստ և կիթառահար Էզրա Քենիգը, թմբկահար Քրիս Թոմփսոնը և բաս կիթառահար Քրիս Բայոն։

## Սկավառակագրություն
### Ստուդիական ալբոմներ

## Մինի ալբոմներ

## Ծանոթագրություններ

Կատեգորիա:2006 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Կատեգորիա:Ինդի ռոք երաժշտական խմբեր
Կատեգորիա:Քառյակներ
Sofi Tukker

**Sofi Tukker**, ամերիկյան երաժշտական դուետ, բաղկացած Սոֆի Հոուլի-Ուելդից և Թաքեր Հալպերնից։ Նրանք ստեղծագործում են EDM և հաուս երաժշտական ժանրերում։

## Կենսագրություն
Sofi Tukker խումբը հիմնադրվել է 2014 թվականին։ Խումբը կազմված է երգչուհի, կիթառահար և կոմպոզիտոր Սոֆի Հոուլի-Ուելդից և երաժիշտ, ստեղնաշարանահար և բեք վոկալիստ Թաքեր Հալպերնից։ Իրենց առաջին «Soft Animals» մինի ալբոմը թողարկվել է 2016 թվականի հուլիսի 8-ին։ Ալբոմի անվանումը վերցված է բանաստեղծուհի Մերի Օլիվերի ստեղծագործությունից («You only have to let the soft animal of your body love what it loves»):

Մինի ալբոմի «Drinkee» երգը առաջադրվել է Գրեմմի մրցանակաբաշխության «Լավագույն պարային ձայնագրություն» անվանակարգում։

2017 թվականին թողարկված «Best Friend» երգը, 2017 թվականի սեպտեմբերի 12-ին հնչել է iPhone X-ի շնորհանդեսի ժամանակ։

2018 թվականի ապրիլին թողարկվել է առաջին ստուդիական ալբոմը` «Treehouse»-ը։

Sofi Tukker-ի երաժշտությունը օգտագործվել է «Նոր պապը» հեռուստասերիալում։

## Սկավառակագրություն
### Ստուդիական ալբոմներ

### Մինի ալբոմներ

## Ծանոթագրություններ

## Արտաքին հղումներ
*Sofi Tukker-ը imusic.am֊ում

Կատեգորիա:2014 հիմնադրված երաժշտական խմբեր
Կատեգորիա:Երաժշտական դուետներ
The Civil Wars

The Civil Wars, 2012|thumb|150px
Ջոյ Ուիլյամսը խմբի համերգի ժամանակ, հունիսի 30, 2011|thumb|150px
**The Civil Wars**, ամերիկյան դուետ, ձևավորված 2009 թվականին Նեշվիլում և կազմված երգչուհի Ջոյ Ուիլյամսից և կիթառահար Ջոն Փոլ Ուայթից, որոնք ստեղծագործում են ֆոլկ և ամերիկանա ժանրերում։ Խումբը լուծարվել է 2014 թվականին։

## Սկավառակագրություն
### Ստուդիական ալբոմներ

* Barton Hollow (2011)
* The Civil Wars (2013)

## Մրցանակներ և անվանակարգեր

## Ծանոթագրություններ

Կատեգորիա:2009 հիմնադրված երաժշտական խմբեր
Կատեգորիա:«Գրեմմի» մրցանակի դափնեկիրներ
Արիզոնա Զերվաս

**Արիզոնա Զերվաս** (; ), ամերիկացի ռեփեր, երգիչ և երգերի հեղինակ։ Նա հայտնի է դարձել «Roxanne» երգի շնորհիվ, որը չորրորդ հորիզոնական է զբաղեցրել Billboard Hot 100 հիթ-շքերթում, Spotify-ի փլեյլիստներում և ՏիկՏոկի հոլովակներում օգտագործվելուց հետո։ Սինգլի հաջողությունը թույլ է տվել նրան շրջագայություն սկսել 2019 թվականին, և նույն տարվա նոյեմբերին նա պայմանագիր է կնքել Columbia Records-ի հետ։ «Roxanne»-ը նաև ընգրկվել է Նոր Զելանդիայի հիթ-շքերթում և ԱՄՆ-ի, Ավստրալիայի և մի քանի այլ երկրների հիթ-շքերթների լավագույն տասնյակում։

## Կարիերա
Արիզոնա Զերվասը թողարկել է իր առաջին երգը 11-րդ դասարանում։ Նրա դեբյուտային սինգլը՝ «Don't Hit My Line»-ը, թողարկվել է 2016 թվականին։ Դրան հաջորդել են ավելի քան 30 սինգլների թողարկումներ, որոնք միասին մոտ 1 միլիոն սթրիմներ են հավաքել Spotify-ում։ Դեբյուտային՝ 3 երգ ներառող «Living Facts» մինի ալբոմը թողարկվել է 2018 թվականին։

Զերվասը թողարկել է իր առաջին հիթ-շքերթում ընդգրկված երգը՝ «Roxanne»-ը, 2019 թվականի հոկտեմբերի 10-ին։ Այն վիրուսային հիթ է դարձել ՏիկՏոկում։ Երգն առաջին հորիզոնական է զբաղեցրել Spotify-ի ԱՄՆ-ի թոփ-50 հիթ-շքերթում նոյեմբերի 8-ին, դառնալով հիթ-շքերթում առաջին երգը, որը թողարկվել է ոչ մի լեյբլի հետ պայմանագիր չունեցող արտիստի կողմից։ Երգը դեբյուտել է ամերիկյան Billboard Hot 100 հիթ-շքերթի 34-րդ հորիզոնականին այն ժամանակ, երբ UK Singles Chart-ում այն զբաղեցրել է 24-րդ հորիզոնականն, իսկ Նոր Զելանդիայում՝ առաջինը, դառնալով իր առաջին համար մեկ սինգլը։ Երգը «պատերազմ» է առաջացրել լեյբլների միջև արտիստի համար, և, ի վերջո, 2019 թվականի նոյեմբերի 15-ին Զերվասը պայմանագիր է կնքել Columbia Records-ի հետ։ Սրանով նշվել է Columbia-յի 2019 թվականի երկրորդ խոշոր գործարքը՝ Լիլ Նաս Էքսի հետ պայմանագիր կնքելուց հետո, ով հայտնի է դարձել իր «Old Town Road» հիթով։

Ըստ Billboard ամսագրի, Զերվասը հանդես է եկել ավելի քան 50 շոուներով ամբողջ ԱՄՆ-ով, ներառյալ Նյու Յորքի Webster Hall-ը։

## Սկավառակագրություն
### Մինի ալբոմներ

### Սինգլներ
#### Որպես առաջնային արտիստ

#### Որպես մասնակցող արտիստ

### Հիթ-շքերթներում ընդգրկված այլ երգեր

## Ծանոթագրություններ

Կատեգորիա:21-րդ դարի ամերիկացի ռեփերներ
Կատեգորիա:Ամերիկացի երգիչ-երգահաններ
Կատեգորիա:Ամերիկացի երգիչներ
Կատեգորիա:Ամերիկացի հիփ հոփ երաժիշտներ
Կատեգորիա:Ամերիկացի հիփ հոփ երգիչներ
Կատեգորիա:Ամերիկացի ռեփերներ
Կատեգորիա:Հիփ հոփ երաժիշտներ
Կատեգորիա:Հիփ հոփ երգիչներ
Կատեգորիա:Ռեփերներ
Roxanne

«**Roxanne**» (ոճավորված է որպես «**ROXANNE**»), ամերիկացի ռեփեր և երգիչ Արիզոնա Զերվասի երգ։ Այն թողարկվել է 2019 թվականի հոկտեմբերի 10-ին։ Երգը գրել է ինքն արտիստը և Լորեն Լորը, իսկ պրոդյուսերները 94Skrt-ը և JaeGreen-ն են։ Այն առաջին հորիզոնական է զբաղեցրել Նոր Զելանդիայում և ընգրկվել Ավտսրալիայի, Նորվեգիայի, ԱՄՆ-ի և Մեծ Բրիտանիայի հիթ-շքերթների թոփ-10-ում։ Այն ընգրկվել է լավագույն 40 երգերի մեջ մի շարք եվրոպական և հյուսիսամերիկյան հիթ-շքերթներում, ներառյալ Billboard Hot 100-ում չորրորդ հորիզոնականը։ Երգի հաջողությունը մի շարք լեյբլների միջև մրցակցություն է առաջացրել արտիստի համար, և, ի վերջո, արտիստը պայմանագիր է կնքել Columbia Records-ի հետ։ Ամերիկացի ռեփեր Swae Lee-ի հետ ռեմիքսը թողարկվել է 2020 թվականի փետրվարի 21-ին։

## Նախարտադրություն և թողարկում
Զերվասը հայտարարել է երգի թողարկման մասին՝ տեղադրելով տեսահոլովակ, որտեղ նա պարում է իր ինստագրամյան կայքէջում՝ թողարկումից մի օր առաջ։ Երգը թողարկվել է 2019 թվականի հոկտեմբերի 10-ին։ Թրեքն արագ վիրուսային հիթ է դարձել ՏիկՏոկում։ Առաջին երեք շաբաթների ընթացքում, երգը հայտնվել է Spotify-ի ԱՄՆ-ի թոփ-50 փլեյլիստում և մի քանի iTunes հիթ-շքերթներում։ Երգի հանկարծակի հաջողության շնորհիվ 2019 թվականի հոկտեմբերին այն ավելացվել է Spotify-ի Today's Top Hits փլեյլիստ։ Սակայն, Billboard-ը հայտնել է, որ Զերվասի սթրիմների միայն 28%-ն են գալիս փլեյլիստներից։ Այն գլխավորել է Spotify-ի ամերիկյան երգերի հիթ-շքերթը նոյեմբերի 7-ից 13-ն՝ օրական մեկ միլիոն սթրիմներ հավաքելով և դարձնելով «Roxanne»-ն առաջին երգը, որը թողարկվել է ոչ մի լեյբլի հետ պայմանագիր չունեցող արտիստի կողմից։ Երգի հաջողությունից հետո Արիզոնան պայմանագիր է կնքել Columbia Records լեյբլի հետ։ Սրանով նշվել է Columbia-յի 2019 թվականի երկրորդ խոշոր գործարքը՝ Լիլ Նաս Էքսի հետ պայմանագիր կնքելուց հետո, ով հայտնի է դարձել իր «Old Town Road» հիթով։ Երգի թողարկումից և հաջողությունից հետո, երգիչը մոտ 31 միլիոն լսողներ ունի Spotify-ում՝ 2020 թվականի հունվարի դրությամբ։

## Քննադատների ընդունելություն
Billboard-ը նկարագրել է երգը որպես «միանգամից հիշվող ռեփ-փոփ խառնույթ տպավորիչ մուտքով, նվագակցող երգչախմբող և այն բանի մասին, որը ալբոմը լի է կախվածություն առաջացնող մինի հուքերից»։ Քրիս Լամբերտը Ֆորբսից համեմատել է Զերվասի «հարթ, երազկոտ հոսքը» Migos-ի և Post Malone-ի ոճերի հետ։ Էլիաս Լայթը Rolling Stone-ից նշել է, որ երգիչը «սիրում է երգել վանկերով և ավելացնել թեթև դողում վոկալի մեջ» և, որ երգը «հնչում է որպես Post Malone-ի դեմո»։

## Տեսահոլովակ
Երգի պաշտոնական տեսահոլովակը, որի ռեժիսորը Նիկոլա Ջանդորան է, թողարկվել է 2020 թվականի փետրվարի 12-ին։ Այն հղում է 90-ականների «Արջամկան օրը» և «Քրեական ընթերցվածք», և 2000-ականների սկզբի «Սպանել Բիլին» և «Առաջին 50 համբույր» ֆիլմերի վրա։

## Իրավունքներ և անձնակազմ
Իրավունքները վերցրած են Tidal-ից։

* Արիզոնա Զերվաս՝ վոկալիստ, երգահան, տեքստի հեղինակ
* Լորեն Լոր՝ երգահան, տեքստի հեղինակ
* 94Skrt՝ պրոդյուսեր, ձայնագրության ինժեներ
* JaeGreen՝ պրոդյուսեր
* Մանի Մարոքուին՝ միքսինգ ինժեներ
* Քրիս Գեյրինգեր՝ մասթերինգ ինժեներ

## Հիթ-շքերթներ

### Շաբաթական հիթ-շքերթներ

### Տարեվերջյա հիթ-շքերթներ

## Հավաստագրումներ

## Թողարկման պտամություն

## Ծանոթագրություններ

Կատեգորիա:Փոփ երգեր
Gangsta's Paradise

**«Gangsta's Paradise»** (), ամերիկացի ռեփերներ Coolio-ի և L.V.-ի երգը, որը թողարկվել է նույնանուն ալբոմի համար 1995 թվականին։ Այս երգի համար ռեփերները ստացել են Գրեմմի մրցանակ, երկու MTV Video Music Award մրցանակ և այլ մրցանակներ 1996 թվականին։ Սինգլը զբաղեցրել է տարբեր երկրների չարթերի առաջին հորիզոնականները, ներառյալ ամերիկյան, բրիտանական, գերմանական և այլ չարթերինը։ Billboard ամսագիրը այս երգը անվանել է № 1 երգը ԱՄՆ-ում ըստ 1995 թվականի տվյալների։

## Չարթեր

### Շաբաթական չարթեր

### Տարեվերջյան չարթեր

### Տասնամյակի չարթեր

### Բոլոր ժամանակների չարթեր

## Հավաստագրումներ

## Ծանոթագրություններ

Կատեգորիա:1995 սինգլներ
Կատեգորիա:Billboard Hot 100 գլխավորած սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Ամերիկյան հիփ հոփ երգեր
Կատեգորիա:Հիփ հոփ երգեր
Կրիվցովի հուշահամալիր

**Կրիվցովի հուշահամալիր** () հուշահամալիրային կառույց` Հայրենական մեծ պատերազմին նվիրված հուշահամալիր, որը գտնվում է Օրյոլի մարզի Բոլխովսկի շրջանում։

## Ընդհանուր նկարագրություն
Համալիրը հիշատակ է 1941 թվականի աշնանից մինչև 1943 թվականի ամռանը Օկա և Զուշա գետերի հատման վրա գտնվող «Մահվան հովտում» գերմանական զորքերի դեմ մղված մարտերին։

Համալիրը կազմված է երկու մասից. զոհված զինվորներին նվիրված 15 մետրանոց բուրգի տեսքով հուշարձանից և երկու եղբայրական գերեզմաններով սգո արարողությունների հրապարակից, որտեղ տեղադրված է 9 մետրանոց կոթող և վառվում է «Փառքի հավերժական կրակը»։

1970 թվականի սեպտեմբերի 16-ին տեղի է ունեցել «Կրիվցովի հուշահամալիրի» բացումը։ Հեղինակներն են ճարտարապետ  Ս. Ֆյոդորովը, քանդակագործ Վ. Բասարևը, նկարիչ Անդրեյ Կուրնակովը։

2012 թվականին քար է դրվել այն վայրում, որտեղ պետք է տաճար կառուցվի զոհված զինվորների պատվին։

2016 թվականին հուշարձանը մտել է Ռուսաստանի` Հայրենական մեծ պատերազմի ժամանակ ընկած խորհրդային զինվորների հիշատակին կանգնեցված նշանավոր հուշահամալիրների տասնյակի մեջ։

Հուշահամալիրից ոչ հեռու գտնվում է ռուս-թուրքական պատերազմի հերոս ռուս գեներալ Վ. Լավրովի գերեզմանոցը։

## Պատկերասրահ

Պատկեր:Krivcovo stella 2.jpg|Ստելա
Պատկեր:Skorb mat.jpg|Հուշարձան «Սգավոր մայր»

մինի

## Ծանոթագրություններ

## Գրականություն
* 

## Արտաքին հղումներ
* Кривцовский мемориал в «Долине смерти»
* Кривцовский мемориал на сайте "Чудеса России

Կատեգորիա:Ռուսաստանի մշակութային ժառանգության օբյեկտներ
Բենի (երգչուհի)

**Ստելլա Ռոուզ Բենեթ** (, , առավել հայտնի է որպես **Բենի**), նորզելանդացի երգչուհի և երգերի հեղինակ Օքլենդից։ 2019 թվականին Բենին ստացել Է New Zealand Music Awards-ի մրցանակ 4 անվանակարգում՝ «Տարվա սինգլ», «Տարվա լավագույն սոլո կատարող», «Լավագույն բեկումնային կատարող» և «Լավագույն փոփ կատարող»։ Նա առավել հայտնի է իր «Glitter», «Soaked» և «Supalonely» սինգլներով, որոնք ընդհանուր առմամբ հավաքել են ավելի քան 138 միլիոն լսումներ Spotify-ում։

## Վաղ կյանք
Ստելլա Ռոուզ Բենեթը ծնվել և մեծացել է Օքլենդի Գրեյ Լին արվարձանում։ Նա մեծացել է «իրական երաժշտական» ընտանիքում ծնողների հետ, որոնք նրան ներկայացրել են Radiohead խումբը և Բյորկ երգչուհուն։ Ութ տարեկանից սովորել է կիթառ նվագել, ինչպես նաև սաքսոֆոն, միայն 17 տարեկանում հետաքրքրվել է երաժշտական ստեղծագործություններով ու ձայնագրությամբ։ Բենեթը հաճախել է Սուրբ Մարիամի նույնասեռ կաթոլիկ քոլեջ, որտեղ երաժշտությունը պարտադիր առարկա է չորս տարի։

## Կարիերա
### 2017-2018
Բենին իր երաժշտական կարիերան սկսել է SoundCloud-ում՝ երաժշտական քավրներ հրապարակելով, իսկ ավագ դպրոցում սովորելու վերջին տարում սկսել է գրել իր սեփական երաժշտությունը։ Օքլենդի տեխնոլոգիական համալսարանում հաղորդակցության գծով կրթությունը թողնելուց հետո նա կյանքն անվանել է «քառորդի ժգնաժամ» և որոշել է մասնագիտորեն զբաղվել երաժշտական բիզնեսով։

### 2019-ներկա։ ''Fire on Marzz'' և ''Stella & Steve''
«Bene» կեղծանունով Բենեթը թողարկել է իր դեբյուտային *Fire on Marzz* մինի ալբոմը 2019 թվականի հունիսի 28-ին, իսկ հետո անվանն ավելացրել է «E» տառը, արտասանության հետ կապված խնդիրների և հեղինակային իրավունքի հետ կապված խնդիրների պատճառով։

Բենիի հաջորդ մինի ալբոմը եղել է *Stella & Steve*-ը, որը թողարկվել է 2019 թվականի նոյեմբերի 15-ին։ Ալբոմը ներառում է «Supalonely» սինգլը Գաս Դափերթոնի մասնակցությամբ, որը միջազգային հաջողության է հասել 2020 թվականի մարտին, TikTok-ում հայտնված վիրուսային պարային վիդեոներով։ Այն երկրորդն է «Glitter» սինգլից հետո, որը հայտնի է դարձել TikTok-ում։

## Անձնական կյանք
New Zealand Herald թերթին տված հարցազրույցում Բենին պատմել է, որ դիսլեքսիա ունի։

## Ծանոթագրություններ

Կատեգորիա:Բեմական կեղծանուններ
Կատեգորիա:Երգերի հեղինակներ
Կատեգորիա:Նորզելանդացի երգչուհիներ
Ալեքսանդր Ավդեև

**Ալեքսանդր Ավդեև** (, ), ռուս քաղաքական գործիչ, Կալուգայի նահանգապետի տեղակալ, Կալուգայի մարզի կառավարության անդամ (2015-2016)։ Օբնինսկ քաղաքի քաղաքապետը (2010-2015), 2016 թվականից՝ VII գումարման Պետական դումայի պատգամավոր, «Միասնական Ռուսաստան» խմբակցության անդամ։

## Կենսագրություն
Ծնվել է 1975 թվականի օգոստոսի 12-ին աշխատավորների ընտանիքում։

Սովորել է № 17 դպրոցում։ Ավարտել է Մոսկվայի պետական համալսարանի մեքենաշինության ֆակուլտետում (1998)։ 1999 թվականին ավարտել է նույն համալսարանի տնտեսագիտության ֆակուլտետը՝ տնտեսագետ-մենեջերի մասնագիտությամբ։

1999 թվականին աշխատանքի է ընդունվել Կալուգայի մարզի Փոքր ձեռնարկատիրության աջակցության պետական հիմնադրամում՝ որպես ֆինանսիստ վերլուծաբան։

2003-2004 թվականներին վերապատրաստվել է կառավարչական կադրերի պատրաստման նախագահական ծրագրով։ 2001-2006 թվականներին եղել է ֆինանսական վերլուծաբան, ապա «Էլիկոր խումբ» ընկերության ֆինանսավերլուծական բաժնի պետ։

2010 թվականի մարտի 23-ից՝ Օբնինսկ քաղաքի վարչակազմի ղեկավարի տեղակալ տնտեսական զարգացման գծով։ 2010 թվականի հունիսի 29-ին Օբնինսկի քաղաքային ժողովի որոշմամբ նշանակվել է Օբնինսկա քաղաքի վարչակազմի ղեկավար։ 2015 թվականի սեպտեմբերի 19-ին վայր է դրել քաղաքապետի լիազորությունները։ Նույն թվականի սեպտեմբերից Ավդեևը զբաղեցնում էր Կալուգայի մարզի փոխնահանգապետի՝ Կալուգայի մարզի նահանգապետի վարչակազմի ղեկավարի պաշտոնը, 2015 թվականի նոյեմբերից մինչև 2016 թվականի սեպտեմբեր՝ Կալուգայի մարզի փոխնահանգապետի պաշտոնը։

2016 թվականի սեպտեմբերի 18-ի հաղթանակ է տարել Ռուսաստանի Դաշնության VII գումարման Պետական դումայի ընտրություններում՝ պատգամավոր է ընտրվել Կալուգայի № 99 միամանդատ ընտրատարածքից՝ ներկայացնելով «Միասնական Ռուսաստան» կուսակցությունը։

## Օրինաստեղծ գործունեություն
Պետական դումայի պատգամավորի լիազորությունների կատարման ընթացքում 2016-2019 թվականներին դաշնային օրենքների նախագծերի վերաբերյալ 10 օրենսդրական նախաձեռնությունների և փոփոխությունների համահեղինակ է դարձել։

## Ընտանիք
Կինը՝ Սվետլանա Վյաչեսլավովնա Ավդեևան է։

## Պարգևներ
* «Կալուգայի շրջանին մատուցած հատուկ ծառայությունների համար» II աստիճանի մեդալ
* «Կալուգայի շրջանին մատուցած հատուկ ծառայությունների համար» III աստիճանի մեդալ
* Հոբելյանական մեդալ «Կալուգայի մարզի 70-ամյակի» առթիվ
* Ռուսաստանի Դաշնության դատախազության մեդալ՝ «Ռուսաստանի դատախազության 290 տարի»
* Ռուսաստանի ԱԻՆ «Մարշալ Վասիլի Չույկով» մեդալ
* Ռուսաստանի ՆԳՆ կենտրոնական ապարատի վետերանների խորհրդի «Ռուսաստանի ծառայության համար» շքանշան

## Ծանոթագրություններ

## Արտաքին հղումներ
* Ալեքսանդր Ավդեևի էջը Ռուսաստանի Դաշնության Պետական Դումայի կայքում
* Տեղեկություններ Ալեքսանդր Ավդեևի մասին Կալուգայի մարզի պետական իշխանության մարմինների կայքում
* Օբնինսկա քաղաքի անկախ ինտերնետ-պորտալ․ Ա. Ավդեևի մասին
* Էլեկտրոնային քաղաքական տեղեկատու 
* Նախնական քվեարկության մասնակիցների վարկանիշը Կալուգայի մարզում 
* Ալեքսանդր Ավդեև
* Տեղեկություններ Ալեքսանդր Ավդեևի մասին Կալուգայի «Միասնական Ռուսաստան» կուսակցության տարածաշրջանային խորհրդի կայքում 
* Ալեքսանդր Ավդեև․ Տեղեկատվական պորտալ 
* 

Կատեգորիա:«Միասնական Ռուսաստան» կուսակցության անդամներ
Կատեգորիա:Մոսկվայի պետական տեխնիկական համալսարանի շրջանավարտներ
Կատեգորիա:Ռուս քաղաքական գործիչներ
Դրագո Յանչար

**Դրագո Յանչար** (, ), սլովենացի գրող։

## Կենսագրություն
Սովորել է իրավաբանություն, լույս է ընծայել «Ամբիոն» թերթը, համագործակցել է «Երեկո» թերթին։ 1974 թվականին ձերբակալվել է «օտար հայացքներ տարածելու» մեղադրանքով, քանի որ Յանչարը Ավստրիայից բերել ու ընկերների շրջանում տարածել է Բլայբուրգյան սպանդի մասին գիրք։ Նա դատապարտվել է մեկ տարի ազատազրկման, սակայն անազատութան մեջ մնացել է երեք ամիս։ Սերբիայում անցել է զինվորական ծառայության։ Վերադառնալով Սլովենիա՝ Լյուբլյանայում մտերմացել է գրողների ու հրապարակախոսների  դեմոկրատական թևին (Է․ Կոցբեկ, Մ․ Ռոժանց), ավելի ուշ ծանոթացել է Բորիս Պախորի հետ։ Գրել է կինոսցենարներ, աշխատել է հրատարակչությունում։ 1970-1980-ական թվականներին նրա ստեղծագործությունները հրատարակվել են արտասահմանում։ 1982 թվականին դարձել է «Նոր դիտարկում» դեմոկրատական ամսագրի հիմնադիրներից մեկը։ 1987-1991 թվականներին ղեկավարել է սլովենական PEN միջազգային կազմակերպությունը։ 1995 թվականից Սլովենիայի գիտությունների ակադեմիայի անդամ։ Տասնօրյա պատերազմի ժամանակ մի քանի այլ գրողների հետ օգնել է Սլովենիայի միջազգային օգնությունը կազմակերպելու այն երկրերի կողմից, որոնք կողմ էին Սլովենիայի անկախացմանը։ 2000 և 2004 թվականների ընտրությունների ժամանակ աջակցել է «Սլովենիայի դեմոկրատական կուսակցությանը»։ 2004 թվականին հանդես է եկել «Միավորում՝ հանուն հանրապետության» () քաղաքացիական հարթակի աջակցությամբ։ Բազմիցս արտահայտվել է Սլովենիայում շովինիստական ազգայնամոլության դեմ։

## Ստեղծագործություն և ճանաչում
Դրագո Յանչարի ստեղծագործությունները թարգմանվել են բազմաթիվ լեզուներով։ Պարգևատրվել է բազմաթիվ մրցանակներով․
* Ֆրանցե Պրեշերնի մրցանակ (1993)
* Արնսբերգի Եվրոպական մրցանակով (1994)
* Հերդերի մրցանակ (2003)
* Ժան Ամերի մրցանակ գեղագիտության համար (2007)
* Եվրոպական գրական մրցանակ (Ստրասբուրգ, 2011)։

## Ստեղծագործություն
### Վեպեր
* Petintrideset stopinj (1974)
* Galjot (1978)
* Severni sij (1984)
* Zvenenje v glavi (1998, ֆրանսիական *L’Inapercu* մրցանակ, 2012)
* Katarina, pav in jezuit (2000)
* Graditelj (2006)
* Drevo brez imena (2008)
* To noč sem jo videl (2010)

### Պիեսներ
* Disident Arnož in njegovi (1982)
* Veliki briljantni valček (1985)
* Vsi tirani mameluki so hud konec vzeli … (1986)
* Daedalus (1988)
* Klementov padec (1988)
* Zalezujoč Godota (1988)
* Halštat (1994)
* Severni sij (2005)
* Lahka konjenica (2006)

### Պատմվածքների ժողովածուներ
* Romanje gospoda Houžvičke (1971)
* O bledem hudodelcu (1978)
* Smrt pri Mariji Snežni (1985)
* Pogled angela (1992)
* Prikazen iz Rovenske (1998)
* Človek, ki je pogledal v tolmun (2004)

### Էսսեների ժողովածուներ
* Terra incognita (1989)
* Poročilo iz devete dežele (1991)
* Razbiti vrč (1992)
* Disput z Adamom Michnikom (1992)
* Egiptovski lonci mesa (1995)
* Brioni (2002)
* Privlačnost praznine (2002)
* Šala, ironija in globlji pomen (2004)
* Duša Evrope (2006)

## Ծանոթագրություններ

## Արտաքին հղումներ
* Դրագո Յանչար (անգլ․)

Կատեգորիա:20-րդ դարի տղամարդ գրողներ
Կատեգորիա:Դրամատուրգներ
Կատեգորիա:Մարիբորի համալսարանի շրջանավարտներ
Կատեգորիա:Սլովենացի բանաստեղծներ
Կատեգորիա:Սլովենացի գրողներ
Կատեգորիա:Սլովենացի արձակագիրներ
Սվետլանա Կոլեսնիչենկո

**Սվետլանա Կոնստանտինովնա Կոլեսնիչենկո** (, ), ռուս մարզուհի (գեղալող, անհատական, զույգով և խմբային վարժություններ)։ 2016 թվականի Օլիմպիական խաղերի չեմպիոն, աշխարհի 16-ակի և Եվրոպայի 11-ակի չեմպիոն։

## Կարիերա
2010 թվականի սեպտեմբերին Չինաստանի Չանշու քաղաքում Սվետլանա Կոլեսնիչենկոն Ռուսաստանի հավաքականի կազմում դարձել է աշխարհի գեղալողի գավաթի եռակի դափնեկիր խմբային վարժություններում։

2011 թվականին Շանհայում անցկացված աշխարհի առաջնությունում Սվետլանա Կոլեսնիչենկոն երեք անգամ բարձրացել է պատվո հարթակի ամենաբարձր աստիճանին խմբի կազմում։

2013 թվականին Կազանում անցկացված ամառային Ունիվերսիադայում Սվետլանա Կոլեսնիչենկոն դարձել է չեմպիոն զույգերի վարժություններում Սվետլանա Ռոմաշինայի հետ և խմբի կազմում։

Նույն թվականի հուլիսին Բարսելոնայում անցկացված աշխարհի առաջնությունում նվաճել է ոսկե մեդալներ զույգերի և խմբային ծրագրերում։

2016 թվականի Օլիմպիական խաղերում Սվետլանա Կոլեսնիչենկոն դարձել է օլիմպիական չեմպիոն խմբային վարժություններում։

2017 թվականի աշխարհի առաջնությունում Սվետլանա Կոլեսնիչենկոն կատարել է նորամուտը անհատական մրցաշարում՝ նվաճելով երկու ոսկե մեդալ։ Դրանից բացի, նա Ալեքսանդրա Պացկևիչի հետ արժանացել է երկու ոսկե մեդալների զույգերի ծրագրում՝ այդպիսով դառնալով 2017 թվականի աշխարհի առաջնության քառակի չեմպիոն։

2018 թվականի Եվրոպայի առաջնությունում ոսկե մեդալներ է նվաճել զույգերով ազատ և տեխնիկական ծրագրերում։

2020 թվականի Օլիմպիական խաղերում ոսկե մեդալներ է նվաճել Սվետլանա Ռոմաշինայի հետ զույգով, ինչպես նաև Ռուսաստանի խմբի կազմում։

## Պարգևներ
* Ռուսաստանի Դաշնության նախագահի պատվոգիր (19 հուլիսի, 2013 թվական) – *2013 թվականին Կազանում անցկացված XXVII Համաշխարհային ամառային ունիվերսիադայում մարզական բարձր նվաճումների համար*
* Բարեկամության շքանշան (25 օգոստոսի, 2016 թվական) – *2016 թվականի Ռիո դե Ժանեյրոյի XXXI Օլիմպիական խաղերում մարզական բարձր նվաճումների համար, հաղթանակի նկատմամբ կամք և նպատակասլացություն ցուցաբերելու համար*
* Ռուսաստանի սպորտի վաստակավոր վարպետ (2011)
* Պատվո շքանշան (11 օգոստոսի, 2021 թվական) – *հայրենական սպորտի զարգացման գործում ունեցած մեծ ավանդի, սպորտային բարձր նվաճումների, հաղթանակի նկատմամբ կամքի, տոկունության ու նպատակասլացության համար, որ ցուցաբերվել են 2020 թվականի XXXII Օլիմպիական խաղերում Տոկիո քաղաքում (Ճապոնիա)*։

## Ծանոթագրություններ

Կատեգորիա:2016 թվականի Ամառային օլիմպիական խաղերի չեմպիոններ
Կատեգորիա:2020 թվականի Ամառային օլիմպիական խաղերի չեմպիոններ
Կատեգորիա:Բարեկամության շքանշանի ասպետներ (Ռուսաստան)
Կատեգորիա:Ռուս գեղալողորդներ
Կատեգորիա:Ռուս օլիմպիական չեմպիոններ
Betty Who

**Ջեսիքա Էն Նյուհեմ** (; ), առավել հայտնի է **Betty Who** բեմական կեղծանվամբ, ավստրալիացի երգչուհի և երգերի հեղինակ։ Իր դեբյուտային սինգլը՝ «Somebody Loves You»-ն (2012) և «The Movement» (2013) մինի ալբոմը, ինքնուրույն թողարկելուց հետո նա պայմանագիր է կնքել RCA Records-ի հետ և 2014 թվականին թողարկել իր առաջին՝ «Take Me When You Go» ստուդիական ալբոմը։ Նրա երկրորդ ստուդիական ալբոմը՝ «The Valley»-ը (2017), առևտրային հաջողության է հասել «I Love You Always Forever» երգի իր քավեր տարբերակի շնորհիվ, որը ընդգրվել է Ավստրալիայի հիթ-շքերթի լավագույն տասնյակում և Billboard Dance Club Songs հիթ-շքերթում ԱՄՆ-ում։

## Վաղ կյանք
Ջեսիքա Էն Նյուհեմը ծնվել է Ավտսրալիայի Սիդնեյ քաղաքում, որտեղ ապրել է մինչև պատանեկության տարիները։ 4 տարեկան հասակից թավջութակ պարապելուց հետո, 2007 թվականին նա տեղափոխվել է ԱՄՆ՝ Միչիգանի Interlochen Center for the Arts-ն ընդունվելու համար։

Նյուհեմը նաև սովորել է դաշնամուր և կիթառ նվագել, 14 տարեկանում գրել է իր առաջին երգերը և 2 տարի անց սկսել է հանդես գալ որպես երգիչ և երգերի հեղինակ։ Նրա բեմական կեղծանունը գալիս է 16 տարեկանում անպատասխան սիրո մասին գրված երգի անվանումից։

Սիդնեյի Ascham դպրոցից հետո Նյուհեմը հաճախել է Բոստոնի Berklee College of Music-ը, սովորելով երգիչ և երգերի հեղինակ Չարլի Փութի հետ։ Այնտեղ նա հանդիպել է պրոդյուսեր Փիթեր Թոմասին, ով նույնպես հաճախում էր Berklee-ն։ Թոմասն առաջարկել է Նյուհեմի երաժշտությունը համատեղել երազկոտ արտադրության ոճի հետ։ Նրանք սկսել են նոր նյութեր գրել միասին և զարգացրել են Նյուհեմի ձայնը հաջորդ երկու տարիների ընթացքում։

## Անձնական կյանք
2014 թվականին Who-ն սկսել է հանդիպել լուսանկարիչ Զաք Քասարի՝ ռեժիսոր և պրոդյուսեր Ջոն Քասարի որդու հետ։ Զույգը հայտարարել է նշանադրության մասին 2017 թվականի նոյեմբերի 21-ին։

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ
#### Որպես առաջնային արտիստ

#### Որպես մասնակցող արտիստ

### Ալբոմի հայտնումներ

### Ռեմիքսներ

### Տեսահոլովակներ

## Մրցանակներ

## Շրջագայություններ
### Հեդլայն

* The Convertible Nights Tour (2015)
* Party in the Valley Tour (2017)
* Betty: The Tour (2019)

### Համահեդլայն
* Kiesza՝ Sound of a Woman Tour (2015)

### Բացող ելույթ
* Քեթի Փերրի՝ Prismatic World Tour (2014)
* Քայլի Մինոուգ՝ Kiss Me Once Tour (2015)
* Panic at the Disco՝ Pray for the Wicked Tour (2019)

## Ծանոթագրություններ

Կատեգորիա:21-րդ դարի ամերիկացի կանայք
Կատեգորիա:21-րդ դարի երգչուհիներ
Կատեգորիա:Ամերիկացի փոփ երգչուհիներ
Կատեգորիա:Ավստրալիացի երաժիշտներ
Կատեգորիա:Ավստրալիացի երգչուհիներ
Կատեգորիա:Բեմական կեղծանուններ
Կատեգորիա:Փոփ երգչուհիներ
Քեթի Էդիթ Գլիդդոն

**Քեթի Էդիթ Գլիդդոն** (, ), բրիտանացի նկարիչ և պայքարող սուֆրաժիստ։ Եղել է Կանանց սոցիալ և քաղաքական միության (WSPU) անդամ, արշավ է կազմակերպել, որի համար 1912 թվականին բանտարկվել է Հոլովեյ բանտում։ Մասնագիտանալով ծաղիկների նկարչության մեջ` հետագա տարիներին եղել է նկարչության և գծանկարչության ուսուցիչ։

## Վաղ տարիներին
Գլիդդոնը ծնվել է 1883 թվականին Միդլսեքսում Թվիքենհեմում, Մարգարեթ Մարթայի (1860-1941) և Ավրելիոս Ջեյմս Լուիս Գլիդդոնի (1857-1929) ընտանիքում։ 1900-1904 թվականներին սովորել է Սլեյդի գեղարվեստի դպրոցում՝ Ֆրեդերիկ Բրաունի և Հենրի Տոնքսի ղեկավարությամբ։ Նրա կրտսեր քույրը՝ Գլեդիս Էվելին Գլիդդոնը (1886-1969), նույնպես եղել է նկարիչուհի։ Կրտսեր եղբայրը՝ Մորիս Գլիդդոնը (1892–1917), մահացել է Առաջին համաշխարհային պատերազմի ժամանակ։

## Ակտիվիզմ
աջից|մինի| Քեթի Գլիդդոնի բանտախուցը Հոլովեյ բանտում
Գլիդդոնը միացել է Կանանց սոցիալ-քաղաքական միության (WSPU) Քրոյդոնի բաժանմունքին մոտավորապես 1910 թվականին, մոտավորապես միևնույն ժամանակ, երբ նրա եղբայրը՝ Քաթբերտ Պոլ Գլիդդոնը, հանդես է եկել որպես տղամարդկանց քաղաքական միության կազմակերպիչ՝ կանանց իրավունքների ընդլայնման համար։ Նա Չարլզ Գրեյի կեղծանվամբ արշավ է իրականացրել, որպեսզի իր ծնողներին ազատի անհարմար վիճակից, իսկ Քեթի Էդիթը նույն պատճառով հանդես էր գալիս Քեթրին Սյուզան Գրեյի անվամբ։ 1911 թվականին նա մի շարք թերթերում հրատարակել էր կանանց ընտրական իրավունքի վերաբերյալ հոդվածներ։

1912 թվականի մարտին նա կոտրել է Ուիմպոլի փողոցում գտնվող փոստային բաժանմունքի պատուհանը, ձերբակալվել և դատապարտվել երկու ամսվա բանտարկության Հոլովեյ բանտում։ Բանտարկության ժամանակ Գլիդդոնը իր մատիտը կարել էր վերարկուի օձիքի մեջ, և դա օգտագործում էր գաղտնի  օրագիր գրելու և նկարազարդելու համար՝ Պերսի Բիշի Շեյլիի «Բանաստեղծական գործեր»-ի իր օրինակի մեջ։

## Հետագա տարիներ
Առաջին աշխարհամարտից հետո Գլիդդոնը դարձել է հաջողակ նկարիչ, մասնագիտացել ծաղիկների նկարչության մեջ` իր գործերը ցուցադրելով Արքայական ակադեմիայում, Նոր Անգլիական արվեստի ակումբում, այլ պատկերասրահներում։ 1939 թվականին ապրել է Սուրեյի Ուոքինգում, որտեղ աշխատել է որպես նկարչության ուսուցիչ։

Նկարչուհու կարիերայից հետո նա թոշակի է անցել Արևմտյան Սասեքսի Ուորթինգ քաղաքում։ Մահացել է 1967 թվականին, 84 տարեկան հասակում։ Նրա ընկերն ու բարեկամուհին է եղել  սուֆրաժիստուհի Հելեն Մարգարեթ Սփենթոնը։ Ամուսնացած չի եղել։ Նրա թղթերը, նկարները և բանտային բնօրինակ օրագիրը գտնվում են Կանանց գրադարանում, որոնք նվիրել են եղբորորդիները։

2019 թվականին Կրոյդոնի թանգարանը ցուցահանդես է անցկացրել՝ նվիրված Քեթի Էդիթ Գլիդդոնի կյանքին ու քաղաքի հետ նրա կապին։

## Ծանոթագրություններ

Կատեգորիա:Բրիտանացի ֆեմինիստներ
Կատեգորիա:Բրիտանացի նկարչուհիներ
Adele Live in New York City

**Adele: Live in New York City**, ամերիկացի երգչուհի Ադելի հեռուստաշոուն, որը կայացել է Radio City Music Hall-ում` 2015 թվականի նոյեմբերի 17-ին։ Շոուի ստեղծողը Բեթ Մաքարթնի-Միլերն է։ Հեռարձակումը կայացել է NBC հեռուստաալիքով՝ 2015 թվականի դեկտեմբերի 14-ին։ Ջիմի Ֆալոնը եղել է ներկայացնող, իսկ Ադելը, Ջոնաթան Դիքինսը և Լորնա Մայքլսը եղել են գործադիր պրոդյուսերներ։

## Կատարած երգեր
#"Hello"
#"Water Under the Bridge"
#"One and Only"
#"Hometown Glory"
#"Chasing Pavements"
#"All I Ask"
#"Set Fire to the Rain"
#"Daydreamer"
#"Skyfall"
#"Someone Like You"
#"Million Years Ago"
#"When We Were Young"
#"Rolling in the Deep"

2, 3, 4, 5 և 8 համարի երգերը չեն ներառվել համացանցի սկզբնական հեռարձակման մեջ։

## Ընդունում
*Adele Live in New York City*-ը միջինում ունեցել է 11.3 միլիոն դիտում և 3.0 միավոր վարկանիշ 18-49 տարեկան հասակի անձանց մոտ, ինչը նոր վարկանիշ է մեծահասակների շրջանում՝ the Eagles-ի 2005 թվականին կայացած Farewell Tour-ից հետո։ Հատուկ շարունակությունը կայացել է ԱՄՆ-ի The Voice հեռուստաշոուի ժամանակ, որն ամենավարկանշայիններից մեկն է՝ 3,2 բանալի դեմոնստրացիայով։

Շոուն անվանակարգվել է Էմմիի 68-րդ մրցանկաբաշխությանը՝ հատուկ ոճի ռեժիսուրայի, հատուկ ոճի լուսավորման, տեխնիկայի կիրառման, օպերատորական աշխատանքի, սակավաթիվ քանակով տեսագրման, կինոյի և տարբերվող հատկությունների ներառման համար։ Այս անվանակարգերից Ադելն անվանակարգվել է վերջինում։

## Ծանոթագրություններ

## Արտաքին հղումներ
* Պաշտոնական կայք

Կատեգորիա:Ադել
Կատեգորիա:Անգլերեն հեռուստասերիալներ
Նիգորա Ահմեդովա

**Նիգորա Ահմեդովա** (, ), խորհրդային և ուզբեկ արվեստագետ, կուրատոր։ Ռուս ավանգարդ և խորհրդային արվեստի հետազոտող։ Արվեստագիտության դոկտոր, Ուզբեկստանի Գեղարվեստի ակադեմիայի կերպարվեստի բաժնի ղեկավար։ Տաշքենդի բիենալեի կուրատոր։

## Կենսագրություն
Նիգորա Ահմեդովան ծնվել է 1954 թվականի հոկտեմբերի 28-ին, Տաշքենդում։

2003 թվականին պաշտպանել է «20-րդ դարի Կենտրոնական Ասիայի երկրների գեղարվեստի զարգացման առանձնահատկությունները թեմայով դիսերտացիան` ստանալով արվեստագիտության դոկտորի աստիճան։

Ուզբեկստանի Գեղարվեստի ակադեմիայի Արվեստագիտության ինստիտուտի կերպարվեստի բաժնի վարիչն է, Տաշքենդի բիենալեի կուրատորը։

## Ցուցահանդեսների կուրատոր
* 2012 թվական` «Ժամանակի նշաններ. ջրի հայելի» ժամանակակից արվեստի 4-րդ ցուցահանդես, «Զարկայնար» ազգային արվեստների կենտրոն, Տաշքենդում։

## Մատենագրություն
**Գրքեր**
* 
* 

**Հոդվածներ**

* 
* 

**Հարցազրույց**

* 

## Ծանոթագրություններ

Կատեգորիա:Արվեստագիտության դոկտորներ
Կատեգորիա:Խորհրդային արվեստաբաններ
Կատեգորիա:Խորհրդային գիտնականներ
Ալբին Ամելին

**Ալբին Ամելին** (, ), շվեդ նկարիչ։ Ծնվել է Չիկագոյում (ԱՄՆ)։ Սովորել է Ստոկհոլմի տեխնիկական դպրոցում։ 1931-1932 թվականներին ապրել է Ֆրանսիայում։ Շվեդիայի անկախ նկարիչների ասոցիացիայի հիմնադիրն է։ Ղեկավարել է «Արվեստը մարդկանց համար» միությունը։

## Աշխատանքներ
1938 թվականին կայացել է նրա առաջին անհատական ցուցահանդեսը Արևմտյան նոր արվեստի պետական թանգարանում (ԽՍՀՄ)։ Ամելինը շվեդական էքսպրեսիոնիզմի սոցիալ-դեմոկրատական թևի ներկայացուցիչ է։ Իր ստեղծագործության մեջ նա դիմել է պայքարի և աշխատանքի թեմաներին։ Նա առաջինն էր շվեդական արվեստում, որ անդրադարձել է հակաֆաշիստական պայքարի թեմային։

Էրմիտաժում պահվում է այս նկարչի երկու աշխատանք. «Գեներալ Ֆրանկոյի քաղաքակրթությունը» (1936) և «Երկու կին` պատուհանի մոտ» կտավները։

## Ծանոթագրություններ

## Գրականություն
* Искусство стран и народов мира: Архитектура. Живопись. Скульптура. Графика. Декоративное искусство. Краткая художественная энциклопедия. Главный редактор Б. В. Иогансон. М.: Советская Энциклопедия. Т.5. 1981. С.431-433.
* Государственный Эрмитаж. Западноевропейская живопись. Каталог-2. Второе издание, дополненное и исправленное. Ленинград: Искусство, 1981. С. 279.

## Արտաքին հղումներ
*Anders Thuresson: ''Verkstadsklubben som värnar om konsten - Här finns flest Amelin''  på Zenits webbplats 
* Albin Amelin i Nationalmuseums databas  

Կատեգորիա:Նկարիչներ այբբենական կարգով
Կատեգորիա:Շվեդ նկարիչներ
Կատեգորիա:20-րդ դարի նկարիչներ
Արցախի 7-րդ գումարման Ազգային ժողովի ընտրություններ

**2020 թվականի մարտի 31-ին Արցախում անցկացվեցին յոթերորդ գումարման խորհրդարանի ընտրությունները**։ 1991 թվականի անկախությունից հետո սրանք Արցախի Հանրապետությունում անցկացվող խորհրդարանական յոթերորդ ընտրություններն են։

## Ընտրողների թիվ
Արցախի ԿԸՀ նախագահ Սրբուհի Արզումանյանի հաղորդած տվյալների համաձայն ընտրողների ընդհանուր թվից՝ 104 350 քաղաքացիներից, 2020 թվականի մարտի 31-ին կայացած խորհրդարանական ընտրություններին մասնակցել է 76 712 մարդ։ Դա կազմում է ընտրողների ընդհանուր թվի 72.7 %-ը։

## Կորոնավիրուս և միջազգային դիտորդներ
Կորոնավիրուսի տարածման սպառնալիքը նկատի ունենալով՝ իշխանությունները ձեռնարկել են կանխարգելիչ միջոցառումներ։ Մասնավորապես՝ հատուկ հեղուկով ախտահանում էին ընտրատեղամասերը, ընտրություններին մասնակցող բոլոր քաղաքացիներին, դիտորդներին, լրագրողներին և ընտրատեղամասերում ներկա գտնվող այլ անձանց բաժանվեցին անհատական բժշկական պաշտպանիչ միջոցներ։

Ընտրություններին ներկա գտնվելու համար հրավեր էին ստացել 38 երկրներից 140 դիտորդներ և 40 լրատվամիջոցների ներկայացուցիչներ, սակայն դիտորդական առաքելություն իրականացնելու համար Կենտրոնական ընտրական հանձնաժողովում հավատարմագրվել է տեղի և հայաստանյան 963 դիտորդ, լրատվամիջոցների 231 ներկայացուցիչ։

## Միջազգային արձագանք
### ԵԱՀԿ Մինսկի խումբ
Արցախում ընթացող ընտրություններին արձագանքել են ԵԱՀԿ Մինսկի խմբի համանախագահները նշելով, որ գիտություն են ընդունում այսպես կոչված «ընտրությունները», բայց նաև ընդգծում են, որ Լեռնային Ղարաբաղը չի ճանաչվել որպես անկախ և ինքնիշխան պետություն ո՛չ համանախագահ երկրների, ո՛չ էլ որևէ այլ պետության կողմից։ Հետևաբար համախագահները չեն ընդունում այդ «ընտրությունների» արդյունքները որպես Ղարաբաղի օրինական կարգավիճակի վրա ազդող գործոն, և ընդգծում են, որ արդյունքները չեն կարող որևէ կերպ կանխորոշել Ղարաբաղի վերջնական կարգավիճակը կամ ղարաբաղյան հակամարտության երկարատև և խաղաղ կարգավորման համար ընթացող բանակցությունների ելքը։

### Եվրամիություն
Եվրամիության Արտաքին հարաբերությունների ծառայության խոսնակի թվիթթերյան պաշտոնական հայտարարությունում նշված էր «Այս քվեարկությունը չի կարող կանխորոշել Լեռնային Ղարաբաղի ապագա կարգավիճակի որոշումը կամ ազդել բանակցային գործընթացի արդյունքների վրա»։ Պետք է նշել, որ ժամեր անց նշված գրառումը հեռացվեց Թվիթթերից։

### Այլ պետություններ
Արցախում կայացած նախագահական և խորհրդարանական ընտրությունների օրինականությունը չճանաչելու մասին հայտարարություններով հանդես են եկել Մոլդովան, Վրաստանը, Ուկրաինան, Ռումինիան, Մեծ Բրիտանիան, Գերմանիան, Կանադան, Իրանը, Թուրքիան, ինչպես նաև Եվրամիությունը, Եվրոպական խորհրդարանը, ՆԱՏՕ-ն, Թյուրքալեզու պետությունների  համագործակցության խորհուրդը, Իսլամական համագործակցության կազմակերպությունը։ Նշենք, որ այս երկրների մեծ մասը նմանատիպ հայտարարությամբ հանդես է եկել նաև 2012 թվականին Արցախում կայացած նախագահական ընտրությունների կապակցությամբ։ 2015 թվականի խորհրդարանական ընտրություններին միջազգային արձագանքն ավելի պասիվ էր (Եվրամիություն, ԱՄՆ և Թուրքիա)։

## Տես նաև
* Արցախի քաղաքականություն

## Ծանոթագրություններ

Կատեգորիա:2020 Արցախում
Կատեգորիա:Արցախի Հանրապետության քաղաքականություն
Կատեգորիա:Ընտրություններ Արցախի Հանրապետությունում
Body Say

**Body Say**, ամերիկացի երգչուհի Դեմի Լովատոյի երգը, որը թողարկվել է որպես նվեր իր երկրպագուներին։ Առաջին անգամ երգչուհին կատարել է երգը Future/Now համերգային շրջագայության ժամանակ։ Այն թողարկվել է սթրիմինգով՝ Island, Hollywood և Safehouse Records լեյբլներում՝ 2016 թվականի հուլիսի 1-ին, pop radio-ով՝ 2016 թվականի հուլիսի 12-ին և հասանելի է դարձել iTunes-ով՝ 2016 թվականի հուլիսի 15-ին։

## Ստեղծում և թողարկում
Երգի հեղինակներն են Լովատոն, Սայմոն Վիլքոքսը և Նոլան Լամբրոզան (որը նաև աշխատել է Սելենա Գոմեսի հետ «Good for You» և Ռիտա Օրայի հետ՝ «Poison» երգերի համար)։ Նոլանի պրոդյուսերավորման հետ կապված՝ երգը համեմատվել է Գոմեսի հիթի հետ։

Երգի պրեմիերան կայացել է հունիսի 30-ին *[[iTunes]]*-ով՝ Նոր Զելանդիայում, իսկ հուլիսի մեկին ԱՄՆ-ում և ողջ աշխարհում։

## Կենդանի կատարումներ
2016 թվականի հունիսի 29-ին Լովատոն շրջագայություններ է սկսել Նիք Ջոնասի հետ՝ Ատլանտայում կայացած «Future Now Tour» համերգային շրջագայության շրջանկներում, որտեղ առաջին անգամ երգը կատարվել է լայն հասարակության առաջ։

## Հիթ-շքերթներ

## Հավաստագրումներ

}}

## Թողարկման պատմություն

## Ծանոթագրություններ

Կատեգորիա:Դեմի Լովատոյի երգեր
Դեյվիդ Բոմբերգ

**Դեյվիդ Բոմբերգ** (), ), 20-րդ դարի անգլիացի խոշորագույն նկարիչներից մեկը։

## Կյանք և գործունեություն
Եղել է Լեհաստանից ներգաղթած հրեա ընտանիքի յոթերորդ երեխան։ 1895 թվականին Բոմբերգները տեղափոխվել են Լոնդոնի Ուայթչեպել շրջան (Իսթ Էնդում)։ Այստեղ 15-ամյա Դեյվիդն սկսել է վիմագրություն սովորել։ 1908-1910 թվականներին նա Ուոլթեր Սիքերտի ղեկավարությամբ սովորել է արվեստի պատմություն Վեսթմինսթերի արվեստի դպրոցում։ Միևնույն ժամանակ որպես օգնական է աշխատել նկարիչ Ջոն Սինգեր Սարջենթի գեղարվեստական արհեստանոցում. վերջինս Բոմբերգին խորհուրդ է տալիս ուսումը շարունակել Սլեյդի գեղարվեստի դպրոցում։ Հրեական օգնության գործակալությունից կրթաթոշակ ստանալով` երիտասարդ նկարիչը սովորում է Սլեյդի դպրոցում 1911-1913 թվականներին։ Այս ժամանակահատվածում նա ծանոթացել է այնպիսի արվեստագետների հետ, ինչպիսիք են Փոլ Նեշը, Սթենլի Սփենսերը, Այզեկ Ռոզենբերգը և Մարկ Գերտլերը։ Բոմբերգը գեղարվեստական այնպիսի ուղղության հիմնադիրներից մեկն էր, ինչպիսին էր վորտիցիզմը։

1913 թվականին Բոմբերգը, Ջեյքոբ Էպստայնի հետ մեկնել է Ֆրանսիա, որտեղ հանդիպել է վրձնի այնպիսի վարպետների հետ, ինչպիսիք են Անդրե Դերենը, Ամեդեո Մոդիլիանին և Պաբլո Պիկասոն, որոնք ազդել են նկարչի հետագա ստեղագործության վրա։ 1915-1918 թվականներին մասնակցել է Արևմտյան ճակատի ռազմական գործողություններին։ Առաջին համաշխարհային պատերազմի ավարտից հետո Բոմբերգը որոշ ժամանակ ապրել է Պաղեստինում (1923-1927), այնուհետև ճամփորդել է դեպի Մարոկկո և Հունաստան (1930), ԽՍՀՄ (1933) և Իսպանիա (1934-1935)։ 1945-1953 թվականներին նկարիչը դասավանդել է Լոնդոնի South Bank համալսարանում։ Բոմբերգի ուսանողներից են Ֆրենկ Աուերբախը, Լեսլի Մարը, Գուստավ Մեցգերը և Լեոն Կոսոֆը։

Բոմբերգը նկարում էր հիմնականում բնապատկերներ և դիմանկարներ։ Նրա գործերը ստեղծվել են ինչպես աբստրակտ (մինչև 1920 թվականը), այնպես էլ` էքսպրեսիոնիստական ոճով։ Բոմբերգի որոշ աշխատություններում զգացվում է խորհրդային կոնստրուկտիվիզմի ուժեղ ազդեցությունը։

## Ծանոթագրություններ

## Արտաքին հղումներ
* artnet.de Դ. Բոմբերգի կտավները (ընտրված)
* Դ. Բոմբերգ, ''Պատերազմի դաշտ'' (1918)

Կատեգորիա:Բրիտանացի նկարիչներ
Կատեգորիա:Հրեա նկարիչներ
Կատեգորիա:Անգլիացի նկարիչներ
Կատեգորիա:Անգլիացի արվեստագետներ
Իվանա Միլիչևիչ

**Իվանա Միլիչևիչ** (, ), խորվաթական ծագում ունեցող ամերիկացի դերասանուհի և մոդել։

## Կենսագրություն
Ծնվել է 1974 թվականի ապրիլի 26-ին Սարաևոյում (Բոսնիա և Հերցեգովինա)` խորվաթական ընտանիքում։ Հինգ տարեկան հասակում, ընտանիքի հետ միասին, հեռացել է Հարավսլավիայից։ Մանկության տարիներին ապրել է Միչիգանում, դպրոցական արձակուրդների ժամանակ հայտնվել է Չիկագոյում նորաձևության ամսագրերի նկարահանումներին, որտեղից էլ սկսվել է մոդելային կարիերան։ 1992 թվականին՝ դպրոցն ավարտելուց հետո, Իվանան տեղափոխվել է Լոս Անջելես։ Դերասանուհի դառնալու երազանքն իրականացել է սթենդափ շոուներից մեկում։ 1996 թվականին Իվանան խաղացել է Ջերիի նախկին ընկերուհու դերը «Ջերի Մագուայր» ֆիլմում՝ Թոմ Քրուզի հետ։ Հետագայում խաղացել է այնպիսի հայտնի ֆիլմերում, ինչպիսիք են «Վանիլային երկինք» (2001), «Երկնքի և երկրի միջև» (2005)։ 2006 թվականին մեծ առաջընթաց է գրանցվել նրա դերասանական կարիերայում. դերասանուհին խաղացել է Ջեյմս Բոնդի հակառակորդ Լի Շիֆրի ընկերուհիներից մեկի դերը «Կազինո Ռոյալ» ֆիլմում։ 2008 թվականին թողարկվել է «Անպիտան պաշտպանություն» կատակերգությունը, որտեղ Իվանա Միլիչևիչը խաղացել է հիմնական դերերից մեկը։

Խաղացել է Դաշա Ֆեդորովիչի, խորհրդային կապավոր սպայի դերեր, ինչպես նաև համակարգչային Command & Conquer: Red Alert 3 և դրա շարունակություն Command & Conquer Red Alert 3: Uprising խաղերի վիդեոցուցադրութուններում։

2010 թվականին հայտնվել է «Հավայներ 5.0» սերիալում, իսկ 2011 թվականին՝ «Որքա՞ն են» ()։

Կրտսեր եղբայրը՝ Թոմիսլավ Միլիշևիչը, «30 Seconds to Mars» այլընտրանքային ռոք խմբի կիթառահարն է։

## Ֆիլմագրություն

## Ծանոթագրություններ

## Արտաքին հղումներ
*

Կատեգորիա:20-րդ դարի ամերիկացի դերասանուհիներ
Կատեգորիա:21-րդ դարի ամերիկացի դերասանուհիներ
Կատեգորիա:Ամերիկացի կին հնչյունավորողներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի մոդելներ
Կատեգորիա:Թատրոնի ամերիկացի դերասանուհիներ
Irrational Games

**Irrational Games**, ընկերություն, որը մասնագիտակված է համակարգչային խաղերի մշակման մեջ, իր գործունեությունը սկսել է 1997 թվականին։ Ընկերության հիմնադիրներ դարձան Looking Glass Studios-ի երեք նախկին աշխատակիցներ՝ Քեն Լեվինը, Ջոնաթան Չեյը և Ռոբերտ Ֆերմենը։ 2006 թվականի հունվարի 9-ին ընկերությունը ձեռք բերվեց Take-Two Interactive կողմից և դարձավ 2K Games-ի դուստր ընկերությունը։

Ընկերությունը ուներ արտադրական գրասենյակ Քվինսի քաղաքում, որը գտնվում է Մասաչուսեթս նահանգում։ Երկրորդ գրասենյակը, որը նախկինում պատկանել է Irrational Games-ին և, որը գտնվում է Ավստրալիայի Կանբերրա քաղաքում, միավորեց 2K Marin-ի հետ։

## Պատմություն
Ընկերությունը հիմնադրվել է 1997 թվականին Բոստոնում, Looking Glass Studios-ի նախկին երեք աշխատողների կողմից՝ Քեն Լեվինի, Ջոնաթան Չեյի և Ռոբերտ Ֆերմեի։ Առաջին խաղը դարձավ Looking Glass Studios-ի հետ համատեղ մշակված System Shock 2 (1999) խաղը, որը աշխատում էր Dark Engine շարժիչով։ Երկրորդ նախագիծը նույնպես մշակված էր Dark Engine շարժիչի հիման վրա՝ Deep Cover-ը, որը իրենից ներկայացնում էր հրաձգություն, սակայն նախագիծը չեղյալ համարվեց ֆինանսական խնդիրների պատճառով։

2000 թվականին բացվեց ավստրալիական մասնաճյուղը Կանբերրայում, որի տնօրենը դարձավ Ջոնաթան Չեյը։ Հաջորդ նախագիծը պետք է դառնար Fxlabs Studios ստուդիաի հետ համատեղ մշակված խաղը, որը իր մեջ պարունակում էր Կորուսյալները հեռուստասերիալի մոտիվները, սակայն Crave Entertainmentճի հետ ունեցած կոնֆլիկտի պատճառով ստուդիան կորցրեց ֆրանշիզի իրավունքը։ Ավելի ուշ Fxlabs Studios-ը ավարտեց խաղի մշակումը և թողարկեց այն Agni: Queen of Darkness անունով։

2005 թվականին ստուդիան տեղափոխվեց Քվինսի սակայն, շարունակեց պահպանել իր անունը։ 2006 թվականին ընկերությունը գնվեց Take-Two Interactive կողմից և մտավ 2K Games հոլդինգի շարքերը։  2007 թվականին ստուդիան բաժանվեց 2K Boston-ի և 2K Australia-ի, «Irrational Games» այլևս չի օգտագործվել։

Նույն տարում թողարկվեց BioShock-ը, որը լավ ընդունվեց քննադատների և խաղացողների կողմից։ Մշակումից հետո պարզ դարձավ, որ 2K Boston-ի 5 աշխատակիցները տեղափոխվել են նոր 2K Marin ստուդիան, որը գտնվում էր Նավատո քաղաքում։

2010 թվականին 2K Boston վերադարձնում է իր հին անունը՝ «Irrational Games», իսկ 2K Australia դարձավ 2K Marin-ի մասը։

2013 թվականին Irrational Games թողարկեց իր հերթական խաղը՝  BioShock Infinite։ Խաղի հաճող թողարկումից և քննադատների կողմից բարձր գնահատականներ ստանալուց հետո, Irrational Games-ը լքում է հիմնադիր տնօրեն՝ Քեն Լեվինը, ով հայտարարեց, որ ցանկանում է «ամենինչ սկսել նոր էջից»։ Ստուդիաի աշխատակիցների մեծ մասը տեղափոխվեցին 2K Games-ի այլ ստուդիաներ։ Լեվինը իր 15 աշխատակիցների հետ միասին հիմնեց նոր ստուդիա՝ Ghost Story Games։ Պաշտոնապես Irrational Games դադարեցրեց իր գոյությունը 2015 թվականին։

## Խաղային շարժիչներ
Ինչպես նաև ընկերությունը ստեղծել է Vengeance Engine խաղային շարժիչը, որը հիմնված էր Unreal Engine 2.5-ի հիման վրա։

## Ծանոթագրություններ

## Արտաքին հղումներ
* 
* 

Կատեգորիա:1997 հիմնադրումներ
Կատեգորիա:1997 հիմնադրված ընկերություններ
Կատեգորիա:2009 հիմնադրված ընկերություններ
Կատեգորիա:ԱՄՆ-ի համակարգչային խաղերի արտադրողներ
Կատեգորիա:Ամերիկյան ընկերություններ
Կատեգորիա:Համակարգչային խաղեր արտադրողներ այբբենական կարգով
Կլաուդիա Սալաս

**Կլաուդիա Սալաս** (, ), իսպանացի դերասանուհի։ Առավել հայտնի է Նեթֆլիքս հեռուստաալիքով հեռարձակված «Էլիտա» հեռուստասերիալում կատարած Ռեբեկայի դերով։

## Կենսագրություն
Ծնվել է 1994 թվականին Մադրիդում, մանկուց հետաքրքրվել է արվեստով։ Դերասանությունից բացի, երգում է և կիթառ նվագում։

2012 թվականին ուսումնասիրել է դրամատիկական արվեստ Մադրիդում գտնվող «Arte 4 Estudio de Actores» դպրոցում, որը ստեղծել և ղեկավարել են այնպիսի հայտնի դերասաններ, ինչպիսիք են Լետիցիա Դոլերան, Էլայա Զորին և Ինվա Քուևասը։

### Հեռուստատեսություն և բեմականացումներ
2015 թվականին նա առաջին անգամ հայտնվել է հեռուստատեսությունում՝ էպիզոդիկ դերակատարում ունենալով «Բժշկական կենտրոն» և «Վեց քույրեր»  հեռուստասերիալներում։ Երկու տարի անց նա հայտնվել է PlayStation-ի արտադրած «Խաղընկերներ» վեբ սերիալում։ 2018 թվականի հոկտեմբերին կայացել է «Էլիտա» հեռուստասերիալի առաջին եթերաշրջանի հեռարձակումը և երկու տարի անց Կլաուդիան միացել է դերասանական կազմին՝ երկրորդ և երրորդ եթերաշրջաններում կատարելով Ռեբեկայի դերը, հենց այդ դերն էլ նրան դարձրել է աշխարհահռչակ։ 2019 թվականին նկարահանվել է «Ժանտախտ» հեռուստասերիալի երկրորդ եթերաշրջանում՝ կատարելով Էսկալանտեի դերը, որը հեռարձակվել է Movistar + հեռուստաալիքով։

Չնայած իր հեռուստատեսային կարիերային, Կլաուդիան խաղացել է մի շարք բեմականացումներում՝ «Միջամառային գիշերվա երազ», «Որքան կարևոր է լուրջ լինելը», «Մարիբելը և տարօրինակ ընտանիքը», «Պետք չէ ծաղրել սիրուն», «Դու դեռ շնչում ես» և «Ահաբեկիչ մահապարտների հյուրանոցը», նաև ունեցել է որոշակի փորիկ դերակատարումներ կարճամետրաժ ֆիլմերում։

## Ֆիլմագրություն
### Հեռուստատեսություն

## Սոցիալական կայքերում
Մինչ «Էլիտա» հեռուստասերիալում դերակատարում ունենալը՝ նրա ինստագրամյան կայքէջն ունեցել է 40000 հետևորդ։ Երրորդ եթերաշրջանի պրեմիերայից հետո՝ նրա հետևորդների քանակը հասել է 3 միլիոնի։

## Ծանոթագրություններ

## Արտաքին հղումներ
Կլաուդիա Սալասը ինստագրամում

Կատեգորիա:Դերասաններ այբբենական կարգով
Կատեգորիա:Իսպանացի դերասանուհիներ
Կատեգորիա:Հեռուստատեսային դերասանուհիներ
Կատեգորիա:21-րդ դարի դերասանուհիներ
Կատեգորիա:Իսպանացի երգչուհիներ
Կատեգորիա:Իսպանացի կիթառահարներ
Private Division

**Private Division**, ամերիկյան անկախ խաղերի հրատարակող ընկերություն։ Գլխավոր գրասենյակը գտնվում է Նյու Յորքում, սակայն ունի մասնաճյուղեր նաև Սիեթլում և Մյունխենում։

## Պատմություն
Ընկերությունը հիմադրվել է 2017 թվականի դեկտեմբերին։ Այն համարվում է Take-Two Interactive Software մասնաճյուղը, որը կենտրոնացված է անկախ ստուդիաների մշակած համակարգչային խաղերով։

## Հրատարաված խաղերի ցանկ

## Ծանոթագրություններ

## Արտաքին հղումներ
* Ընկերության պաշտոնական կայք

Կատեգորիա:ԱՄՆ-ի համակարգչային խաղերի արտադրողներ
Neon Lights

**Neon Lights** (), ամերիկացի երգչուհի և դերասանուհի Դեմի Լովատոյի երրորդ սինգլը՝ «Demi» սոլո ալբոմից։ Ի սկզբանե երգչուհին հայտարարել է «Neon Lights Tour» համերգային շրջագայության մասին, շուտով նաև երգի թողարկման մասին։ Թողարկումը կայացել է 2013 թվականի նոյեմբերիին։ Որպես սինգլին օգնություն թողարկվել է նաև մինի ռեմիքս ալբոմ։

## Ստեղծողներ
Երգի հեղինակներն են Մարիա Մարչետին, Տիֆանի Վարդանյանը, Ռայան Թեդերը, Նոել Ցանքանելան և Դեմի Լովատոն։ Պրոյդուսերավորումը կատարել են Ռայան Թեդերը և Նոել Ցանքանելան։

## Թողարկում
2013 թվականի սեպտեմբերի 27-ին Դեմի Լովատոյի ֆեյսբուքյան կայքէջում հրապարակվել է «Neon Lights»-ի տեսանյութը, որի բառերը ձևավորված են եղել կապույտ կրականման ձևավորմամբ և ասվել է՝ «Կիրակի օրը, երեկոյան ժամը 6-ին»։ Հաջորդ կիրակի օրը հայտարարվել է, որ կայանալու է Neon Lights Tour շրջագայությունը և համերգների ամսաթվերը։

Սինգլի թողարկումը կայացել է 2013 թվականի նոյեմբերի 19-ին։ Տեսահոլովակը թողարկվել է 2013 թվականի նոյեմբերի 21-ին և առաջին իսկ շաբաթում սահմանել է անձնական վարկանիշ։

## Երգացանկ
;Թվային ներբեռնում

; Ռեմիքսների մինի ալբոմ (EP)

## Հիթ-շքերթներ

### Շաբաթական հիթ-շքերթներ

### Տարեվերջյան հիթ-շքերթներ

## Հավաստագրումներ

## Թողարկման պատմություն

## Ծանոթագրություններ

Կատեգորիա:2013 երգեր
Կատեգորիա:Դեմի Լովատոյի երգեր